b'\n_START_ARTICLE_\nKranbjelke\n_START_PARAGRAPH_\nEn kranbjelke p\xc3\xa5 et eldre fart\xc3\xb8y er en firkantet bjelke som stikker ut p\xc3\xa5 siden av baugen til hjelp n\xc3\xa5r ankeret skulle hives ombord. I de fleste tilfeller er det en kranbjelke begge sider. I ytterste ende er innmontert to eller 3 skiver som sammen med en blokk med krok lenge nede, danner en talje eller gein. N\xc3\xa5r ankeret var halt opp til vannskopen med gangspillet, huket i geinen og kunne heise ankeret videre opp til under kranbjelken. Herfra kunne en hekte i en mindre talje i en davit og f\xc3\xa5 ankeret delvis inn p\xc3\xa5 fordekket. Kranbjelken ga mulighet b\xc3\xa5de for \xc3\xa5 f\xc3\xa5 heist ankeret opp og for \xc3\xa5 holde det unda skipssiden._NEWLINE_P\xc3\xa5 enkelte fart\xc3\xb8yer kunne den ytre enden v\xc3\xa6re utformet som et kattehode, noe som kan ha gitt opphav til det engelske uttrykket cathead som navn p\xc3\xa5 kranbjelken.'